Blaze7451/Wiki-th-20250601 huggingface dataset:
มาพูซอรัส

มาพูซอรัส (Mapusaurus) เป็นไดโนเสาร์ในสกุลคาร์โนซอร์ (carnosaurian) ขนาดใหญ่ จากต้น ยุคครีเตเชียส อาศัยอยู่ที่ประเทศอาร์เจนตินา มันมีลักษณะคล้ายญาติของมันที่ชื่อ จิกแกนโนโตซอรัส ตัวอย่างที่ใหญ่ที่สุดของมาพูซอรัสยาว 10.2 เมตร(30 ฟุต) แต่จากการวิจัยคาดว่ายาวได้ถึง 12.2 เมตร (40ฟุต) น้ำหนัก 7-8 ตัน มีรูปร่างผอมเพรียวและว่องไว แต่แข็งแรง ชื่อ มาพูซอรัส (Mapusaurus) มาจาก มาพูเช (Mapuche) มาพู เป็นคำใน ภาษากรีก แปลว่า "ผืนดิน" คำว่า ซอรัส แปลว่า "กิ้งก่า" 

**การค้นพบ**
การขุดเริ่มในปี 1995 ที่ปาตาโกเนีย ประเทศอาร์เจนตินา ในชั้นตะกอนที่ทับถมตั้งแต่ 100 ล้านปีก่อน เขาได้พบซากดึกดำบรรพ์ของไดโนเสาร์สปีชีส์ต่างกัน 7-9 ชนิด  หนึ่งในไดโนเสาร์เหล่านั้น คือ มาพูซอรัส ไดโนเสาร์กินเนื้อสปีชีส์ใหม่ที่ค้นพบ มันคล้ายจิกแกนโนโตซอรัสและไทรันโนซอรัส แต่ตัวยาวกว่า กะโหลกเบากว่า ฟันคมกว่า และกระดูกแข้งของมันยาวที่สุดในไดโนเสาร์กินเนื้อทั้งหมด การค้นพบที่สอดคล้องกันในแคนาดา, มองโกเลีย และอเมริกา พบว่าไดโนเสาร์กินเนื้อได้เปลี่ยนวิธีการล่า จากล่าตัวเดียวมาเป็นล่าเป็นกลุ่ม โดยพบพวกมันตายเป็นกลุ่มหลายตัว มาพูซอรัสอยู่ในยุคสมัยเดียวกับหนึ่งในไดโนเสาร์กินพืชที่ใหญ่ที่สุดอย่างอาร์เจนติโนซอรัส พวกมันจึงพัฒนาจากล่าตัวเดียวมาเป็นล่าเป็นกลุ่ม เพื่อที่จะล้มเหยื่อใหญ่ขนาดนี้ได้ ด้วยฟันที่มีลักษณะเฉพาะของไดโนเสาร์ในกลุ่มคาร์คาโรดอนโทซอริดีนั่นคือฟันที่คล้ายใบเลื่อยซึ่งเหมาะกับการเฉือนเนื้อจากออกจากเหยื่อ
มาพูซอรัสอาจล่าเป็นกลุ่มและทำงานร่วมกันเหมือนหมาป่าเพื่อล้มซอโรพอดขนาดใหญ่เป็นอาหาร โดยมันมีพฤติกรรมทางสังคมต่างจากเทอโรพอดขนาดใหญ่อื่น ๆ
ขนาดของมาพูซอรัสเมื่อเทียบกันไดโนเสาร์กินเนื้ออื่น (สีชมพู)

** อ้างอิง**
1.http://thaimisc.pukpik.com/freewebboard/php/vreply.php?user=manson&topic=103
หมวดหมู่:ไดโนเสาร์ในยุคครีเทเชียส
หมวดหมู่:คาร์คาโรดอนโทซอริด
เดวิด แคเมอรอน

เดวิด วิลเลียม ดอนัลด์ แคเมอรอน บารอนแคเมอรอนแห่งชิปปิงนอร์ตัน PC (David William Donald Cameron, Baron Cameron of Chipping Norton) เกิดเมื่อวันที่ 9 ตุลาคม ค.ศ. 1966 เป็นนักการเมืองชาวอังกฤษเคยดำรงตำแหน่งนายกรัฐมนตรีแห่งสหราชอาณาจักรตั้งแต่ปี ค.ศ. 2010 ถึงปี ค.ศ. 2016 อดีตหัวหน้าพรรคอนุรักษนิยม (Conservative Party) อดีตรัฐมนตรีว่าการกระทรวงการต่างประเทศในรัฐบาลริชี ซูแน็ก และเป็นสมาชิกสภาสามัญชนเขต Witney ใน Oxfordshire 
แคเมอรอนจบการศึกษาในระดับปริญญาตรีในสาขาวิชา ปรัชญา การเมือง และเศรษฐศาสตร์ (Philosophy, Politics and Economics หรือชื่อย่อ PPE) จาก Brasenose College มหาวิทยาลัยออกซฟอร์ด จากนั้นเขาได้เข้าร่วมทีมวิจัยของพรรคอนุรักษนิยมและเป็นที่ปรึกษาพิเศษให้กับนอร์แมน ลามองต์และไมเคิล ฮาเวิร์ด เขาเป็นหัวหน้าฝ่ายกิจการองค์กรในบริษัทสื่อ ที่ชื่อคาร์ลตันคอมมูนิเคชันส์เป็นเวลา 7 ปี เขาลงสมัครรับเลือกตั้ง สมาชิกสภาสามัญชนในสแตฟฟอร์ด ในปี ค.ศ. 1997 แต่ไม่ได้รับเลือก ต่อมาในปี ค.ศ. 2001 ได้รับเลือกเป็นสมาชิกสภาสามัญชนเขตวิตนีย์ในออกซฟอร์ดเชอร์ ต่อมาในปลายปี ค.ศ. 2005 ได้รับตำแหน่งเป็นหัวหน้าพรรคอนุรักษนิยม 
หลังการเลือกตั้งทั่วไปในสหราชอาณาจักร พ.ศ. 2553 โดยพรรคอนุรักษ์นิยมได้คะแนนสูงสุด ทำให้คาแมรอนขึ้นนำเป็นนายกรัฐมนตรี ในฐานะรัฐบาลผสมระหว่างพรรคอนุรักษนิยม (Conservative Party) และ พรรคเสรีประชาธิปไตย (Liberal Democrats)เดวิด แคเมอรอนกลายเป็นนายกรัฐมนตรีที่อายุนับตั้งแต่โรเบริ์ต เจนคินสัน (ลอร์ด ลิเวอร์พูล) ในปี 1812
แคเมอรอนประกาศเมื่อวันศุกร์ที่ 24 มิถุนายน พ.ศ. 2559 ว่าจะลาออกจากตำแหน่งนายกรัฐมนตรีก่อนการประชุมใหญ่สามัญของพรรคอนุรักษนิยมในเดือนตุลาคมปีเดียวกัน อันเป็นผลสืบเนื่องจากความพ่ายแพ้ของฝ่ายสนับสนุนให้อังกฤษอยู่ใน สหภาพยุโรป ต่อซึ่งมีเขาเป็นแกนนำภายหลังจาก การออกเสียงประชามติ โดยในวันที่ 13 กรกฎาคม พ.ศ. 2559 แคเมอรอนจะเข้าเฝ้า สมเด็จพระราชินีนาถเอลิซาเบธที่ 2 ที่ พระราชวังบัคกิงแฮม เพื่อยื่นหนังสือลาออกจากตำแหน่งโดยในวันเดียวกันนาง เทเรซา เมย์ หัวหน้า พรรคอนุรักษ์นิยม จะเข้าเฝ้าเพื่อจุมพิตพระหัตถ์รับการแต่งตั้งเป็น นายกรัฐมนตรีแห่งสหราชอาณาจักร คนที่ 54

**ชีวิตวัยเด็กและบรรพบุรุษ**
เดวิด แคเมอรอนเป็นหลานคนสุดท้องของนายหน้าซื้อหุ้น เอียน ดอนัลด์ แคเมอรอน (12 ตุลาคม ค.ศ. 1932 - 8 กันยายน ค.ศ. 2010) และภรรยาของเขา แมรี เฟอร์ (นามเดิม เมาท์, เกิด ค.ศ. 1934 ได้รับการแต่งตั้งเป็นผู้พิพากษาศาลแขวงและเป็นลูกสาวของเซอร์ วิลเลียม เมาท์) พ่อแม่ของแคเมอรอนสมรสกันเมื่อวันที่  20 ตุลาคม 1962
แคเมอรอนเกิดในกรุงลอนดอนก่อนที่จะย้ายไปอยู่ในแถบพีสมอร์ เบิร์กเชียร์ แคเมอรอนมีพี่ชายชื่อ อเล็กซานเดอร์ แคเมอรอน (เกิด ค.ศ. 1963 เป็นทนายความ) และมีพี่สาว น้องสาว 2 คน คือ ทานิชา ราเชล (เกิด ค.ศ. 1965) และ แคลร์ หลุยส์ (เกิด ค.ศ. 1971) พ่อของเขา , เอียนเกิดในแบลร์มอร์ เฮ้าท์ใกล้กับฮันรี่ , อันเบอร์เดียนไชน์ และเสียชีวิตในเมือง ตูลง , ฝรั่งเศส เมื่อวันที่ 8 กันยายน ค.ศ. 2010 เอียนเกิดมาพร้อมกับขาที่พิการและถูกรักษาจนมีอาการดีขึ้น , แบลร์มอร์ถูกสร้างขึ้นโดยปู่ทวดของแคเมอรอน , อเล็กซานเดอร์ เก็ดเดด และได้ค้าขายข้าวในชิคาโก้จนมีทรัพย์สมบัติมากมายก่อนจะกลับไปที่สกอตแลนด์ในคริสต์ทศวรรษ 1880

**อ้างอิง**
หมวดหมู่:นายกรัฐมนตรีสหราชอาณาจักร
หมวดหมู่:บุคคลจากวิทยาลัยอีตัน
หมวดหมู่:หัวหน้าพรรคอนุรักษนิยม
หมวดหมู่:บุคคลจากมาร์ลีบัน
การเคลื่อนย้ายเรลิก

ไฟล์:Corbinian-panel-transfer.jpg|thumb|260px |ภาพการเคลื่อนย้ายวัตถุมงคลของนักบุญคอร์บิเนียนจากเมราโนในอิตาลีไปยังไฟรซิงในเยอรมนี (ภาพเขียนในคริพท์ของมหาวิหารไฟรซิง)
การเคลื่อนย้ายวัตถุมงคล (Translation of relics) ในคริสต์ศาสนา "การเคลื่อนย้ายวัตถุมงคล" คือการโยกย้ายสิ่งของศักสิทธิ์ (เช่นการโยกย้ายอัฐิ หรือ มงคลวัตถุที่เป็นของนักบุญ) จากสถานที่หนึ่งไปยังอีกสถานที่หนึ่งที่อาจจะเป็นคริสต์ศาสนสถานอื่น หรือ มหาวิหาร การโยกย้าย หรือ "Translation" ทำได้หลายวิธีที่รวมทั้งการทำสนธยารำลึกตลอดคืน หรือ การแบกมงคลวัตถุอันมีค่าในหีบที่ทำด้วยเงินหรือทอง ภายใต้กลดคล้ายไหม
การเคลื่อนย้ายอันเป็นพิธีรีตอง (elevatio corporis) ของมงคลวัตถุถือกันว่าเป็นพิธีที่เป็นการแสดงความยกย่องในความศักดิ์สิทธิ์ของผู้ที่ถูกเคลื่อนย้าย ที่เท่าเทียมกับการรับการแต่งตั้งให้เป็นนักบุญในสถาบันออร์ธอด็อกซ์ พิธีเคลื่อนย้ายในนิกายโรมันคาทอลิกมีจุดประสงค์เดียวกันจนกระทั่งมามีพิธีประกาศการเป็นนักบุญกันขึ้นอย่างเป็นทางการเป็นมาตรฐานและตามพระประสงค์ของพระสันตะปาปา
วันเคลื่อนย้ายมงคลวัตถุของนักบุญเป็นวันที่จะฉลองแยกจากวันสมโภชน์ เช่นวันที่ 27 มกราคมเป็นวันฉลองการเคลื่อนย้ายมงคลวัตถุของนักบุญจอห์น คริสซอสตอมจากหมู่บ้านโคมานาในอาร์มีเนียที่ทรงเสียชีวิตในปี ค.ศ. 407 ไปยังคอนสแตนติโนเปิล
การเคลื่อนย้ายบางครั้งก็จะเป็นการเคลื่อนย้ายทางไกล เช่นการย้ายมงคลวัตถุของนักบุญไธร์ซัสจากโซโซโพลิสในอานาโตเลียไปยังคอนสแตนติโนเปิล และ ต่อมาสเปน ลัทธินิยมนักบุญไธร์ซัสเป็นที่นิยมกันในคาบสมุทรไอบีเรียที่เป็นที่รู้จักกันในนามของนักบุญเทอร์โซ มงคลวัตถุของนักบุญไธร์ซัสบางส่วนก็ถูกนำไปยังฝรั่งเศส นักบุญไธร์ซัสจึงเป็นนักบุญของมหาวิหารซิสเตอรองในบาสอัลป์ ที่ได้รับชื่อว่ามหาวิหารโนเทรอดามเซนต์ไธร์ซัส ฉะนั้นจึงถือกันว่าทรงเป็นนักบุญผู้พิทักษ์ของซิสเตอรอง ส่วนนักบุญลิโบเรียสแห่งเลอมองส์ก็กลายเป็นนักบุญผู้พิทักษ์ของพาเดอร์บอร์นในเยอรมนีหลังจากที่มงคลวัตถุของท่านได้รับการเคลื่อนย้ายมาในปี ค.ศ. 836

**อ้างอิง**

**ดูเพิ่ม**
 วัตถุมงคลในคริสต์ศาสนา- หีบวัตถุมงคล- นักบุญ

**แหล่งข้อมูลอื่น**
  Relics at the Catholic Encyclopedia-  An anonymous Greek account of the transfer of the Body of Saint Nicholas from Myra in Lycia to Bari in Italy date=2010-01-10 
หมวดหมู่:นักบุญ
หมวดหมู่:วัตถุมงคลในศาสนาคริสต์
ศาลเจ้า

ไฟล์:Gorskii 03982u.jpg|thumb|240px |สักการสถานของโฮเดเกเทรีย มหาวิหารอัสสัมชัญในกรุงสโมเลงสค์ ประเทศรัสเซีย ค.ศ. 1912
ไฟล์:Cologne Cathedral Shrine of Magi.jpg|thumb|240px |หีบสามกษัตริย์ของมหาวิหารโคโลญในเยอรมนีที่บรรจุกระดูกของโหราจารย์ถือกันว่าเป็น “หีบสักการะ”
ไฟล์:John William Waterhouse - The Shrine.JPG|thumb|240px|right
ภาพเขียน “The Shrine” โดยจอห์น วิลเลียม วอเทอร์เฮาส์ ค.ศ. 1895
ศาลเจ้า ชาวคาทอลิกเรียกว่า สักการสถาน ตรงภาษาอังกฤษว่า “Shrine” มาจากภาษาละติน “Scrinium” ที่แปลว่า “หีบสำหรับหนังสือหรือเอกสาร” และภาษาฝรั่งเศสเก่า “escrin” ที่แปลว่า “กล่องหรือหีบ” คือสถานที่ศักดิ์สิทธิ์ที่อุทิศให้แก่บุคคลสำคัญทางศาสนา บรรพบุรุษ วีรบุรุษ มรณสักขี นักบุญ เทพเจ้าหรือบุคคลที่มีความสำคัญหรือเป็นที่นับถือผู้เป็นที่สักการะ ในศาลมักจะประกอบด้วยรูปเคารพ วัตถุมงคล หรือสิ่งของต่าง ๆ ที่เกี่ยวข้องกับผู้เป็นที่สักการะ ศาลที่สร้างขึ้นเพื่อรับสิ่งสักการะเรียกว่า “แท่นบูชา” ศาลเจ้าเป็นสิ่งที่พบในศาสนาแทบทุกศาสนาในโลกที่รวมทั้งศาสนาพุทธ ศาสนาอิสลาม ศาสนาคริสต์ ศาสนาฮินดู ศาสนาพื้นบ้านจีน ลัทธิเต๋า ขงจื๊อ ลักธิเซียนเทียนเต้าและศาสนาชินโต และการใช้ในทางที่ไม่เกี่ยวกับศาสนาเช่นรำลึกสถานเกี่ยวกับสงคราม ศาลเจ้ามีลักษณะต่างกันไปหลายอย่าง ปูชนียสถานบางแห่งก็ตั้งอยู่ภายในโบสถ์ วัด สุสาน หรือแม้แต่ในบ้านเรือนที่อยู่อาศัย หรือบางครั้งก็จะเป็นแบบที่เคลื่อนย้ายได้ เช่นในลักษณะของ “หีบวัตถุมงคล”
ศาลเจ้าบางครั้งก็อาจจะกลายมาเป็นศูนย์กลางที่ประดิษฐานเทวรูปต่าง ๆ

**อ้างอิง**

**ดูเพิ่ม **
 โบสถ์น้อย - แท่นบูชา - หีบวัตถุมงคล 

**แหล่งข้อมูลอื่น**
 Shrines of British Saints by J. Charles Wall. Full Text + Illustrations.- GigaCatholic- Hari Parbat
สะพานมหัศจรรย์

สะพานมหัศจรรย์ (Bridge to Terabithia) เป็นภาพยนตร์แนวดราม่าผจญภัยแฟนตาซีจากประเทศสหรัฐอเมริกา กำกับโดย เกเบอร์ ซูโป เข้าฉายครั้งแรกเมื่อวันที่ 15 มีนาคม พ.ศ. 2550 ความยาว 96 นาที จัดจำหน่ายโดย บริษัท มงคลเมเจอร์ (ประเทศไทย) นำแสดงโดย จอช ฮัทเชอร์สัน แอนนาโซเฟีย ร็อบ โรเบิร์ต แพททริค โดยภาพยนตร์เรื่องนี้ถูกสร้างขึ้นมาจากนวนิยาย เขียนโดยนักเขียนชาวอเมริกัน แคเทอรีน แพเทอร์สัน

**เนื้อเรื่อง**
เรื่องราวความมหัศจรรย์เริ่มจาก “เจส” และ “เลสลี่” เด็กชายเก่งศิลป์กับเด็กหญิงนักเรียนใหม่ได้มาเป็นเพื่อนรักกัน และทั้งคู่ได้ค้นพบดินแดนอันอัศจรรย์สุดคณานับ ดินแดนที่เรียกขานว่า “Terabithia” ที่ทีราบิเตีย ต้นไม้จะเดินได้ แมลงจะรบได้ ยักษ์จะปกป้อง อินทรีจะพิฆาต ทุกสิ่งทุกอย่างสามารถเป็นไปได้ เพียงหลับตา แล้วเปิดใจ ในดินแดนทีราบิเตียนี้เอง ที่บังเกิดสิ่งไม่คาดคิดเกินกว่าที่คนทั่วไปจะจินตนาการได้

**อ้างอิง**

**แหล่งข้อมูลอื่น**
 Bridge to Terabithia- title=Bridge to Terabithia-  Official Bridge to Terabithia website and trailer at Disney-  Bridge to Terabithia interviews date=2007-09-26  with AnnaSophia Robb, Josh Hutcherson, author Katherine Paterson and producer David Paterson on Sidewalks Entertainment.-  Interview with Katherine Paterson date=2007-05-05 -  Bridge to Terabithia Blu-ray Disc Review
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2550
หมวดหมู่:ภาพยนตร์ที่ถ่ายทำในประเทศนิวซีแลนด์
หมวดหมู่:ภาพยนตร์แฟนตาซี
หมวดหมู่:ภาพยนตร์ครอบครัว
หมวดหมู่:ภาพยนตร์โดยวอลต์ดิสนีย์พิกเชอส์
รหัสคดี

รหัสคดี อ่านว่า ระ-หัด-สะ-คดี เป็นคำสมาส ตรงกับคำในภาษาอังกฤษว่า mystery story ซึ่งรวมความถึงนิยายลึกลับ อาชญนิยาย นิยายนักสืบ นิยายสยองขวัญ นิยายสืบสวน และรวมถึงงานเขียนที่ไม่ใช่นิยาย ซึ่งเกี่ยวข้องกับอาชญากรรมด้วย
คำว่ารหัสคดีเป็นศัพท์ที่เพิ่งปรากฏขึ้นบนวงการวรรณศิลป์เมื่อปลายปี พ.ศ. 2542 บนนิตยสารรายสามเดือนชื่อ รหัสคดี ซึ่งตีพิมพ์บทความ เรื่องสั้น บทกลอน อันเข้าข่ายว่าเป็น "รหัสคดี" โดยนิยามคือ "เรื่องเล่าที่เน้นการคลี่คลายปัญหาซ่อนเงื่อนของเหตุการณ์ชุดหนึ่ง" เรื่องเล่าประเภทนี้จะสร้างปมปริศนาอันคลุมเครือกระตุ้นความอยากรู้อยากเห็นและท้าทายความคิดของผู้อ่านหรือผู้ชมให้เกิดความหฤหรรษ์ในการติดตาม
หมวดหมู่:วรรณกรรม
เทิร์นคีย์

เทิร์นคีย์ (turnkey หรือ turn-key) หรือ โครงการเทิร์นคีย์ เป็น ประเภทของโครงการที่ผู้ผลิตผลิตหรือพัฒนาจนแล้วเสร็จในสภาพพร้อมใช้งานแล้วจึงส่งมอบโครงการนั้นให้แก่ผู้ซื้อ มีการใช้งานคำนี้อย่างแพร่หลาย ในหลายความหมาย
ในอุตสาหกรรมก่อสร้าง ในธุรกิจที่เกี่ยวข้องกับการออกแบบและก่อสร้างจะมีการเรียกรุปแบบเทิร์นคีย์ว่า "การจ้างเหมาแบบเบ็ดเสร็จ" โดยโครงการในลักษณะเทิร์นคีย์จะมีลักษณะคล้ายกับโครงการในลักษณะออกแบบ-ก่อสร้าง แตกต่างกันในส่วนของความรับผิดชอบในแต่ละฝ่าย
ในงานก่อสร้าง ชื่อของเทิร์นคีย์ มีหลากหลาย ได้แก่ package deal, design-build, clé-en-main, design and construct หรือ engineering-procurement-construction (EPC)

**อ้างอิง**

**แหล่งข้อมูลอื่น**
  Turnkey Construction Contract
หมวดหมู่:กฎหมาย
หมวดหมู่:การก่อสร้าง
หมวดหมู่:การจัดการโครงการ
หมวดหมู่:การจัดการไซเบอร์เนติกส์
เอรากอน กำเนิดนักรบมังกรกู้แผ่นดิน

เอรากอน กำเนิดนักรบมังกรกู้แผ่นดิน (Eragon) เป็นภาพยนตร์แนวผจญภัยแฟนตาซีจากประเทศสหรัฐอเมริกา สร้างขึ้นจากนวนิยาย เอรากอน ของคริสโตเฟอร์ เปาลินี นักเขียนชาวอเมริกัน กำกับโดย สตีเฟ่น แฟงไมเออร์ นำแสดงโดย เอ็ดเวิร์ด สเพลเลียร์ เจเรมี ไอร่อนส์ เซียนน่า กิลเลอร์รี่ย์  เข้าฉายครั้งแรกเมื่อวันที่ 14 ธันวาคม พ.ศ. 2549 ความยาว 104 นาที

**เนื้อเรื่องย่อ**
เอรากอน ชายหนุ่มที่ชะตาชีวิตพลิกผันจาก ฟาร์มบอยธรรมดา ๆ กลายเป็น นักรบกู้แผ่นดิน เมื่อมังกรก้าวเข้ามาช่วยเหลือ บัดนี้เขากลายเป็น คนขี่มังกร ท่องไปในโลกของเวทมนตร์และพลังอำนาจมหาศาล และค้นพบว่า พลังอำนาจมหาศาลที่อาจถูกใช้เพื่อ ปกป้องคุ้มครอง หรือ ทำลายล้าง อาณาจักรได้นั้นมี เอรากอน เป็นผู้ครอบครองแต่เพียงผู้เดียว

**นักแสดง**

**อ้างอิง**

**แหล่งข้อมูลอื่น**
 Eragon
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2549
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์เกี่ยวกับมังกร
หมวดหมู่:ภาพยนตร์ที่ถ่ายทำในประเทศแคนาดา
หมวดหมู่:ภาพยนตร์ที่ถ่ายทำในประเทศฮังการี
หมวดหมู่:ภาพยนตร์ที่ถ่ายทำในประเทศสโลวาเกีย
หมวดหมู่:กำเนิดนักรบมังกร
เอรากอน (แก้ความกำกวม)

เอรากอน สามารถหมายถึง- เอรากอน หนังสือนวนิยายแฟนตาซี- กำเนิดนักรบมังกรกู้แผ่นดิน ภาพยนตร์ซึ่งสร้างจากหนังสือ เอรากอน
บีดาแมน

บีดาแมน (Bīdaman) เป็นของเล่นที่ผลิตโดยบริษัททาคาระ (ทาคาระ โทมี่ ในปัจจุบัน) โดยของเล่นมาจากรูปแบบหุ่นยนต์ยิงลูกแก้วเป็นหลัก โดยถูกพัฒนามาแล้วหลายรุ่นจนถึงปัจจุบัน

**ประวัติ**
บีดาแมน เป็นของเล่นที่มีลักษณะเป็นตุ๊กตาที่ยิงลูกแก้วโดยใส่ลูกแก้วเข้าไปในช่องว่างที่หน้าท้องหรือหัวหรือแม็กกาซีน แล้วยิงลูกแก้วด้วยไกปืนที่ด้านหลังหรือที่จับด้านข้าง นอกจากลูกแก้ว ยังมี ลูกซูเปอร์บอล, ลูกพลาสติก, ลูกปิงปอง, ลูกเหล็ก, ลูกบีบี และลูกพิเศษพร้อมลูกเล่นอีกด้วย
รุ่นแรกวางจำหน่ายเมื่อช่วงปี ค.ศ. 1993 ซึ่งได้นำตัวละครจากเกม บอมเบอร์แมน ของบริษัทฮัตสัน มาการพัฒนาเป็นผลิตภัณฑ์สินค้าของเล่นชุดนี้ ต่อมาได้ทำสินค้าที่มาจากตัวละครเรื่องอื่นๆ เช่น ซูเปอร์ดองกี้คอง, เต่านินจา, ก็อดซิลลา ปะทะ สายพันธุ์ก็อดซิลลาต่างดาว, กูรุ กูรุ คาถาพาต๊อง, ทวินบี เป็นต้น นอกจากนี้ในปี ค.ศ. 2002 ได้นำ คนโกคุง ตัวละครจากคินนิกุบันซึเกะ และปี ค.ศ. 2004 ได้นำตัวละครจากเรื่องร็อคแมนเอ็กเซ่ ซึ่งถูกทำในรูปแบบบีดาแมน

**รายชื่อซีรีส์**

**ซูเปอร์บอมเบอร์แมนซีรีส์**

**บอมเบอร์แมน บีดาแมน บาคุไกเด็นซีรีส์**
บอมเบอร์แมน บีดาแมน บาคุไกเด็น
บอมเบอร์แมน บีดาแมน บาคุไกเด็น II
บอมเบอร์แมน บีดาแมน บาคุไกเด็น III
B บีดาแมน บาคุไกเด็น (บาคุไกเด็น VI)
B บีดาแมน บาคุไกเด็น V (วิกตอรี่)

**ซูเปอร์บีดาแมน**

**แบทเทิลบีดาแมน**

**ดิจิทัลบีดาแมน**

**แคลชบีดาแมน**

**เมทัลบีดาแมน**

**ครอสไฟท์ บีดาแมน**

**รายชื่อผลิตภัณฑ์สินค้าในแต่ละยุค**

**สินค้าที่เกี่ยวข้อง**
 โอฮาจิคิแมน (オハジキマン)- เมดัลแมน (メダルマン)- ซูเปอร์บอลชู๊ตเตอร์ (スーパーボールシューター)- โปเกมอน อัลติแมทช์ (ポケモン アルティマッチ)

**ผลงานเฉพาะเรื่อง**

**มังงะ**
 บาคุคิวเร็นปาสึ! ซูเปอร์บีดาแมน (爆球連発
スーパービーダマン)- บอมเบอร์แมน บีดาแมน บาคุไกเด็น (วาดโดย มิคาตะ โคคิจิ)- B บีดาแมน บาคุโซเด็น (วาดโดย ทามาอิ ทาเคชิ)- B-เด็นเซ็ทสึ แบทเทิลบีดาแมน (วาดโดย อินุคิ เอย์จิ)- บัคคิว Hit! แคลช บีดาแมน (วาดโดย คุราทานิ โทโมยะ)- ครอสไฟท์ บีดาแมน- ครอสไฟท์ บีดาแมน ฟินิกซ์เด็นเซ็ทสึ

**อนิเมะ**
 B บีดาแมน บาคุไกเด็น- B บีดาแมน บาคุไกเด็น V- บาคุคิวเร็นปาสึ! ซูเปอร์บีดาแมน- หุ่นเหล็กสายฟ้าบีดาแมน- หุ่นเหล็กสายฟ้าบีดาแมน ภาคตำนานเปลวอัคคี- บัคคิว Hit! แคลช บีดาแมน- ครอสไฟท์ บีดาแมน- ครอสไฟท์ บีดาแมน es

**วิดีโอเกม**

**การ์ดเกม**
 บอมเบอร์แมน บีดาแมน บาคุไกเด็น การ์ดเกม

**ส่วนเกี่ยวข้อง**
 แคปรีโวลูชัน บอทเทิลแมน

**อ้างอิง**

**แหล่งข้อมูล**
หมวดหมู่:ของเล่น
หมวดหมู่:ทาการะโทมี่
หมวดหมู่:บีดาแมน
หมวดหมู่:อนิเมะ
หมวดหมู่:เกม
หมวดหมู่:งานศิลปกรรมในคริสต์ทศวรรษ 1180

หมวดหมู่:งานศิลปกรรมแบ่งตามคริสต์ทศวรรษ
หมวดหมู่:ผลงานในคริสต์ทศวรรษ 1180
หมวดหมู่:งานศิลปกรรมแบ่งตามคริสต์ทศวรรษ

หมวดหมู่:งานศิลปกรรม
หมวดหมู่:หมวดหมู่แบ่งตามทศวรรษ
หมวดหมู่:ผลงานแบ่งตามทศวรรษ
หมวดหมู่:งานศิลปกรรมในคริสต์ทศวรรษ 1340

หมวดหมู่:งานศิลปกรรมแบ่งตามคริสต์ทศวรรษ
หมวดหมู่:ผลงานในคริสต์ทศวรรษ 1340
หมวดหมู่:งานศิลปกรรมในคริสต์ทศวรรษ 1600

หมวดหมู่:งานศิลปกรรมแบ่งตามคริสต์ทศวรรษ
หมวดหมู่:ผลงานในคริสต์ทศวรรษ 1600
หมวดหมู่:กางเขนประดับอัญมณี

หมวดหมู่:เครื่องหมายกางเขน
หมวดหมู่:งานศิลปกรรมเงิน
หมวดหมู่:งานศิลปกรรมทอง
หมวดหมู่:งานศิลปกรรมอัญมณี
หมวดหมู่:ศิลปะคริสเตียน
ถ้วยเมรอด

ถ้วยเมรอด (coupe de Mérode; Mérode Cup) เป็นเครื่องเคลือบลงยาที่ทำในภูมิภาคเบอร์กันดีในฝรั่งเศสราวปี ค.ศ. 1400 ชื่อถ้วยมาจากชื่อของตระกูลเบลเยียมโบราณที่เคยเป็นเจ้าของ ตัวถ้วยทำด้วยเงินชุบทองตกแต่งด้วยรายละเอียดที่เป็นนก ผลไม้ และเถาองุ่น ส่วนด้านข้าง ฝาปิด และฐานเป็นแผ่นเงินชุบทองบาง ๆ

**ลักษณะ**
ด้านข้าง ฝา และ ฐานเป็นแผงเครื่องเคลือบลงยาวิเทรียสบาง ๆ ที่เรียกเป็นภาษาฝรั่งเศสว่า "ปลีกาฌูร์" (plique-à-jour) ซึ่งเป็นวิธีลงยาที่ยากที่ต้องมีการเผาแก้วเป็นชิ้น ๆ และลอกด้านหลังออกเพื่อทำให้ดูคล้ายกับกระจกสี เมื่อเอาถ้วยตั้งตรงที่แสงส่องลงมาได้ก็จะดูเหมือนจะมีงานหน้าต่างประดับกระจกสีขนาดเล็กบนถ้วย งานลงยาที่ตกแต่งลักษณะนี้เป็นงานที่ทราบกันว่าอยู่ในรายการสมบัติของผู้อุปถัมภ์ศิลปะของคริสต์ศตวรรษที่ 14 เช่น จอห์น ดยุกแห่งแบรี พระอนุชาในพระเจ้าชาร์ลที่ 5 แห่งฝรั่งเศส แต่ "ถ้วยเมรอด" ใบนี้เป็นเพียงงานชิ้นเดียวที่ยังคงหลงเหลืออยู่จากสมัยดังกล่าว

**อ้างอิง**
cite book|editor=Jackson, Anna|title= V&A: A Hundred Highlights|url=https://archive.org/details/vhundredhighligh0000vict|publisher=V&A Publications |year=2001|ISBN=1-85177-365-7

**ดูเพิ่ม**
 เครื่องเคลือบลงยา

**แหล่งข้อมูลอื่น**
  The Mildenhall Treasure date=2006-03-24 
หมวดหมู่:ภาชนะสำหรับดื่ม
หมวดหมู่:งานสะสมของพิพิธภัณฑ์วิกตอเรียและแอลเบิร์ต
หมวดหมู่:งานศิลปกรรมเงินชุบทอง
หมวดหมู่:ศิลปะสมัยกลาง
หมวดหมู่:งานศิลปกรรมในคริสต์ทศวรรษ 1400
หมวดหมู่:งานศิลปกรรมในคริสต์ทศวรรษ 1400

หมวดหมู่:งานศิลปกรรมแบ่งตามคริสต์ทศวรรษ
หมวดหมู่:ผลงานในคริสต์ทศวรรษ 1400
หมวดหมู่:งานศิลปกรรมเงินชุบทอง

หมวดหมู่:งานศิลปกรรม
หมวดหมู่:งานศิลปกรรมเงิน
หมวดหมู่:งานศิลปกรรมทอง
หมวดหมู่:งานศิลปกรรมโลหะ
หมวดหมู่:บอมเบอร์แมน

หมวดหมู่:เกมจากค่ายฮัดสันซอฟต์
หมวดหมู่:เกมวงกต
หมวดหมู่:วิดีโอเกมที่พัฒนาขึ้นในประเทศญี่ปุ่น
ออสเตรเลีย (ภาพยนตร์)

ออสเตรเลีย (Australia) เป็นภาพยนตร์แนวรักและสงคราม  กำกับโดย บาซ เลอห์มานน์ นำแสดงโดย นิโคล คิดแมน ฮิว แจ็กแมน เดวิด เวนแฮม  เข้าฉายในประเทศไทยเมื่อวันที่ 25 ธันวาคม พ.ศ. 2551 ความยาว 165 นาที

**เนื้อเรื่อง**
ไฟล์:Movies Movies A Australia movie 011639 .jpg|thumb|left|250px|นิโคล คิดแมน ในภาพยนตร์
คุณหญิง ซาราห์ แอชลีย์ (นิโคล คิดแมน) ต้องเดินทางไปยังเมืองดาร์วิน ด่านหน้าของพื้นที่เขตร้อนของออสเตรเลียตอนเหนืออันห่างไกล เพื่อจัดการสะสางปัญหาการเงินที่สามีของเธอทิ้งพอกพูนเอาไว้ รวมทั้งไปดูทรัพย์สินชิ้นสุดท้ายที่เตรียมจะขาย นั่นคือสถานที่เลี้ยงปศุสัตว์ที่มีขนาดเท่ากับรัฐแมรีแลนด์ ซึ่งมีชื่อเรียกว่า ฟาร์อเวย์ ดาวน์ส ที่ดาร์วิน ซาราห์ไม่ได้พบกับสามี แต่ได้รับการต้อนรับจากผู้ต้อนปศุสัตว์ที่หยาบคายและอารมณ์ร้อน ซึ่งทุกคนรู้จักในนาม โดรเวอร์ (ฮิวจ์ แจ็กแมน) ทั้งคู่เดินทางรอนแรมไปยัง ฟาร์อเวย์ ดาวน์ส ด้วยกัน และประสบเหตุการณ์พลิกผันต่างๆ หลายหน 
ซาราห์ได้รับเด็กลูกครึ่งชาวอะบอริจินที่ชื่อ นูลลาห์ (แบรนดอน วอลเตอร์ส) เข้ามาเป็นส่วนหนึ่งของชีวิต นูลลาห์เปิดเผยว่าผู้จัดการสถานที่เลี้ยงปศุสัตว์ นีล เฟลตเชอร์ (เดวิด เวนแฮม) สมคบคิดกับเจ้าพ่อตลาดค้าสัตว์ คิง คาร์นีย์ (ไบรอัน บราวน์) ร่วมกันวางแผนขโมยที่ดินของซาราห์ไปจากเธอ เพื่อรักษา ฟาร์อเวย์ ดาวน์ส เอาไว้ ซาราห์ต้องร่วมมือกับโดรเวอร์ ต้อนฝูงสัตว์ 2,000 ตัวข้ามพื้นที่ออสเตรเลียตอนเหนือ ซึ่งนับเป็นการเดินทางที่ทั้งน่าตื่นเต้นและโหดร้าย นอกจากนูลลาห์แล้ว พวกเขายังมีผู้ร่วมทางที่ไม่ค่อยจะเข้าท่านักอย่างนักบัญชีขี้เมา คิปลิง ฟลินน์ (แจ็ก ธอมป์สัน) สองหนุ่มผู้เลี้ยงปศุสัตว์ มาการ์ริ (เดวิด งุมบูจาร์รา) กับ กูลาจ (แอนกัส พิลาคิว) แม่บ้านอะบอริจิน แบนดี เลกส์ (ลิเลียน ครอมบี) พ่อครัวชาวจีน ซิง ซอง และไม่นานนักพวกเขาก็พบว่าตกอยู่ใต้การชักนำของพ่อมดชาวอะบอริจิน คิง จอร์จ (เดวิด กัลพิลิล) ความงดงามของพื้นที่แห่งทวีปโบราณ ความเสน่หาที่มีต่อโดรเวอร์ และความรักแห่งเพศแม่ที่มีต่อนูลลาห์ ทำให้ซาราห์เปลี่ยนไปจากเดิม แต่เมื่อสงครามมาถึงชายฝั่งของออสเตรเลีย กองทัพญี่ปุ่นทิ้งระเบิดถล่มเมืองดาร์วินจนพังพินาศ ครอบครัวที่ไม่น่าจะเกิดขึ้นได้แต่แรกครอบครัวนี้ก็ต้องพรากจากกัน ซาราห์ โดรเวอร์ และนูลลาห์ ต้องต่อสู้เพื่อค้นหากันและกันท่ามกลางโศกนาฏกรรมและความวุ่นวาย

**อ้างอิง**

**แหล่งข้อมูลอื่น**
  เว็บทางการ date=2010-07-31 - Australia
หมวดหมู่:ภาพยนตร์ออสเตรเลีย
หมวดหมู่:ภาพยนตร์อเมริกัน
หมวดหมู่:ภาพยนตร์อังกฤษ
หมวดหมู่:ภาพยนตร์รัก
หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์ที่กำกับโดย บาซ เลอห์มานน์
หมวดหมู่:ภาพยนตร์ที่ถ่ายทำในประเทศออสเตรเลีย
หมวดหมู่:ภาพยนตร์ที่มีฉากในประเทศออสเตรเลีย
โรงเรียนสามง่ามชนูปถัมภ์

โรงเรียนสามง่ามชนูปถัมภ์ (อังกฤษ: Samngamchanupatam School; อักษรย่อ: ส.ช.)  เป็นโรงเรียนประจำอำเภอสามง่าม ตั้งอยู่เลขที่ 218 หมู่ที่ 10 ตำบลสามง่าม อำเภอสามง่าม จังหวัดพิจิตร เป็นสถานศึกษาที่ได้รับรางวัลโรงเรียนพระราชทานในระดับมัธยมศึกษาขนาดกลาง เปิดทำการเรียนการสอนครั้งแรกในปี พ.ศ. 2502 ในปัจจุบันเปิดทำการเรียนการสอนชั้นมัธยมศึกษาปีที่ 1 ถึงชั้นมัธยมศึกษาปีที่ 6

**ประวัติโรงเรียน**
โรงเรียนสามง่ามชนูปถัมภ์ ก่อตั้งขึ้นเมื่อปี พ.ศ. 2502 โดยมีนายนพ สุขกมล ดำรงตำแหน่งครูใหญ่ในขณะนั้น โดยเปิดเรียนชั้นมัธยมศึกษาปีที่ 4 เพียงชั้นเดียวเท่านั้น เปิดทำการเรียนเมื่อวันที่ 17 พฤษภาคม พ.ศ. 2503 โดยอาศัยอาคารเรียนโรงเรียนบ้านสามง่าม เพราะยังไม่มีอาคารเรียนในขณะนั้น แต่เนื่องจากโรงเรียนบ้านสามง่ามอยู่คนละฝั่งกับตลาด ซึ่งมีแม่น้ำยมขวางกั้นอยู่ นักเรียนต้องข้ามฟากจากตลาดโดยเรือจ้างเพื่อไปเรียน ทำให้ไม่สะดวกและไม่ปลอดภัย อีกประมาณครึ่งเดือนจึงมีคำสั่งจากอำเภอ ให้ย้ายไปเรียนที่โรงเรียนสามง่าม (โรงเรียนประชาบาล) ในระยะนี้ทางอำเภอและโรงเรียนพร้อมด้วยคณะกรรมการได้ดำเนินการก่อสร้างอาคารเรียนโดยใช้เงินที่ชาวอำเภอสามง่ามร่วมบริจาคเป็นจำนวนเงิน 70,000 บาท ต่อมาได้ย้ายมาเรียนที่อาคารเรียนหลังนี้ กระทรวงศึกษาธิการได้ตั้งชื่อโรงเรียนแห่งนี้ว่า "โรงเรียนสามง่ามชนูปถัมภ์" ซึ่งเป็นโรงเรียนมัธยมแห่งแรกของอำเภอสามง่าม แต่เนื่องจากภูมิประเทศที่ตั้งของโรงเรียนมีสภาพคับแคบมาก ในฤดูฝนน้ำจะท่วมบริเวณโรงเรียนเป็นที่เดือดร้อนของครู นักเรียน และผู้มาติดต่อเป็นอย่างยิ่ง ด้วยเหตุนี้ในปี พ.ศ. 2514 จึงได้ย้ายโรงเรียนไปที่ตั้งแห่งใหม่ คือที่ตั้งในปัจจุบันที่ 218 หมู่ที่ 10 บ้านไร่ ตำบลสามง่าม อำเภอสามง่าม จังหวัดพิจิตร 66140 ในเนื้อที่ 153 ไร่ ปัจจุบันเปิดทำการเรียนการสอนตั้งแต่ระดับชั้นมัธยมศึกษาปีที่ 1 ถึงชั้นมัธยมศึกษาปีที่ 6

**อ้างอิง**

**แหล่งข้อมูลอื่น**
  เว็บไซต์โรงเรียนสามง่ามชนูปถัมภ์ date=2009-10-04 - โรงเรียนสามง่ามชนูปถัมภ์- area=101741
หมวดหมู่:โรงเรียนมัธยมศึกษาประจำอำเภอในจังหวัดพิจิตร
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาพิจิตร
หมวดหมู่:โรงเรียนที่ก่อตั้งในปี พ.ศ. 2502
หมวดหมู่:อำเภอสามง่าม
วิกิพีเดีย:ปุจฉา-วิสัชนา/กรุ/ภาษา/มกราคม 2553

== เหวิน**
คำว่า เหวิน หมายความว่าอย่างไร นายสุริยา หรินทะชาติ --202.28.27.5 01:38, 3 มกราคม 2553 (ICT)
อาจเป็นคำในภาษาจีนกลาง ความหมายโดยนัยของ "เหวิน" (文) แปลว่า "ภาษา" แต่ความเป็นจริงคือในภาษาจีนกลางยังมีคำว่าเหวินอีกหลายคำและหลายความหมาย --octahedron80 02:00, 3 มกราคม 2553 (ICT)
: กรุณาระบุคำถามให้ชัดเจนว่าต้องการทราบความหมายของ "เหวิน" ในภาษาอะไร และคำที่ให้มานั้นประสงค์ให้อ่าน เห-วิน  หรือ ว่า เหวิน รวมถึงถ้าให้บริบทของคำดังกล่าวมาด้วยก็จะสามารถตอบได้อย่างชัดเจน--taweethaも 15:06, 5 มกราคม 2553 (ICT)

**"เจ้าหน้าที่ของรัฐ"กับ"ข้าราชการ"**
"เจ้าหน้าที่ของรัฐ"กับ"ข้าราชการ"ต่างกันอย่างไร
--ดีออน 19:10, 11 มกราคม 2553 (ICT)

**คำตอบ ๑**
: เจ้าหน้าที่รัฐเป็นคำที่กว้างกว่า และอาจมีนิยามแตกต่างกันไปตามกฎหมายที่เกี่ยวข้อง  ข้าราชการในปัจจุบันถือเป็นลูกจ้างของรัฐบาลไทยประเภทหนึ่ง ซึ่งมีคุณสมบัติพิเศษคือ เป็นตำแหน่งงานถาวร มีสวัสดิการเฉพาะ และมีอัตราตำแหน่งรองรับ อนึ่งต้องพิจารณาบริบทของคำที่ใช้ด้วยจะได้ตีความหมายได้ถูกต้อง ทั้งนี้ขอยกนิยามในพจนานุกรมมาให้ดูประกอบ
--taweethaも 09:30, 12 มกราคม 2553 (ICT)

**คำตอบ ๒**
# พระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ มาตรา ๓ วรรคสอง
#: " เจ้าหน้าที่ของรัฐ หมายความว่า
#: (๑) ข้าราชการ พนักงาน ลูกจ้าง คณะบุคคล หรือผู้ที่ปฏิบัติงานในหน่วยงานทางปกครอง
#: (๒) คณะกรรมการวินิจฉัยข้อพิพาท คณะกรรมการหรือบุคคลซึ่งมีกฎหมายให้อำนาจในการออกกฎ คำสั่ง หรือมติใด ๆ ที่มีผลกระทบต่อบุคคล และ
#: (๓) บุคคลที่อยู่ในบังคับบัญชาหรือในกำกับดูแลของหน่วยงานทางปกครอง หรือเจ้าหน้าของรัฐตาม (๑) หรือ (๒)"
# พระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ มาตรา ๓ วรรคแรก
#: " หน่วยงานทางปกครอง หมายความว่า กระทรวง ทบวง กรม ส่วนราชการที่เรียกชื่ออย่างอื่นและมีฐานะเป็นกรม ราชการส่วนภูมิภาค ราชการส่วนท้องถิ่น รัฐวิสาหกิจที่ตั้งขึ้นโดยพระราชบัญญัติหรือพระราชกฤษฎีกา หรือหน่วยงานอื่นของรัฐ และให้หมายความรวมถึงหน่วยงานที่ได้รับมอบหมายให้ใช้อำนาจทางปกครองหรือให้ดำเนินกิจการทางปกครอง"
# พจนานุกรมฉบับราชบัณฑิตยสถาน พ.ศ. ๒๕๔๒
## "ข้าราชการ" หมายความว่า บุคคลซึ่งรับราชการ โดยได้รับเงินเดือนจากเงินงบประมาณรายจ่ายหมวดเงินเดือน เช่น ข้าราชการพลเรือน ข้าราชการการเมือง ข้าราชการครู ข้าราชการทหาร ข้าราชการตุลาการ ข้าราชการอัยการ
## หมายเหตุว่า "เงินงบประมาณรายจ่ายหมวดเงินเดือน" คือ ทุกปีงบประมาณจะมีการตั้งเงินงบประมาณรายจ่ายเป็นพระราชบัญญัติ หมวดเงินเดือนเป็นรายจ่ายหมวดหนึ่งในงบประมาณเช่นว่า
# ดูเพิ่ม ความเห็นของสำนักงานคณะกรรมการกฤษฎีกา (สคก.) เกี่ยวกับความเป็นหน่วยงานของรัฐและเจ้าหน้าที่ของรัฐ
#:  บันทึก สคก. เรื่อง การปฏิบัติตามพระราชบัญญัติข้อมูลข่าวสารของราชการ พ.ศ. ๒๕๔๐ (กรณีสำนักงานคณะกรรมการการเลือกตั้งเห็นว่า ตนมิใช่หน่วยงานของรัฐ แต่เป็นองค์กรอิสระตามรัฐธรรมนูญ จึงขอหารือ)
—— Clumsy  พูดคุย | ๒๕๕๓.๐๑.๑๖, ๒๓:๒๔ นาฬิกา  (ICT)  

**ฐณรรษกร อ่าน อย่างไร**
อยากทราบว่า ฐณรรษกร อ่านออกเสียงอย่างไร 11:13, 20 มกราคม 2553 (ICT)
น่าจะเป็น "ถะ-นัด-สะ-กอน" อย่าถามความหมาย เพราะไม่มีแน่นอน --octahedron80 15:54, 20 มกราคม 2553 (ICT)
วิกิพีเดีย:ปุจฉา-วิสัชนา/กรุ/วิทยาศาสตร์และคณิตศาสตร์/มกราคม 2553

== รถวิ่ง**
# มีวิธีที่ทำให้รถวิ่งเร็วขึ้นโดยใช้หลักการแรงโน้มถ่วงของโลก ไม่เกี่ยวกับเชื้อเพลิงมีมั้ย
# มีวิธีการรักษาโรคไข้หวัดสายพันธุ์ใหม่2009 และโรคเอดส์  ไม่ใช่วิธีรักษาแต่เป็นวิธีที่ทำให้มันสาบสูญไปได้
# อยากคุยกับนักวิทยาศาสตร์ทำยังไงดี อยากแสดงความคิดเห็น ติดต่อใครได้ --125.27.83.224 10:54, 3 มกราคม 2553 (ICT)
 ขออนุญาตลบลิงก์และเปลี่ยนแปลงคำถามเล็กน้อยนะครับ เพื่อคุณจะได้คำตอบที่ถูกต้อง --Horus | พูดคุย 11:07, 3 มกราคม 2553 (ICT)
# คุณก็วิ่งรถลงเขา วิ่งจากที่สูงไปที่ต่ำ ก็จะได้ผลดังต้องการ  หรือ บรรทุกให้น้อยลง แรงโน้มถ่วงก็น้อยลง แรงเสียดทานก็น้อยลง วิ่งเร็วขึ้นเช่นกัน
# ไม่ใช่ประโยคคำถาม ถ้าคุณมีวิธีอย่างที่ว่าก็เสนอมาซิครับ
# นักวิทยาศาสตร์คนไหน? ในเว็บมหาวิทยาลัยหรือสถาบันวิจัยชั้นนำต่างๆ มีอีเมลนักวิทยาศาสตร์ให้ติดต่อแน่นอน คุณเมลไปคุยได้ แสดงความคิดเห็นได้ เขาจะตอบหรือไม่นั่นอีกเรื่อง
--taweethaも 16:11, 3 มกราคม 2553 (ICT)

**นกฮัมมิงเบิร์ดกินอะไรเป็นอาหาร**
--125.25.234.13 16:28, 6 มกราคม 2553 (ICT)
::en:Hummingbird กินน้ำหวานจากดอกไม้ (ต้องหวานมากๆ ไม่งั้นไม่กิน) นอกจากนี้ยังกินแมลงและแมงมุมเป็นเป็นอาหาร --taweethaも 10:55, 7 มกราคม 2553 (ICT)

**ประเทศไทยมีระยะห่างจากเส้นศูนย์สูตรเท่าใด**
ประเทศไทยมีระยะห่างจากเส้นศูนย์สูตรเท่าใด
--202.90.114.51 19:04, 14 มกราคม 2553 (ICT)
: ประเทศไทยตั้งอยู่ระหว่าง เส้นรุ้งที่ 5' 40'เหนือ และ 20' 30' เหนือ  นำข้อมูลนี้ไปคำนวณได้เอง เป็นกิโลเมตร ไมล์ หรือหน่วยใดๆ ที่ประสงค์ --taweethaも 07:33, 15 มกราคม 2553 (ICT)

**มนุษย์คนแรกที่เหยียบผิวดวงจันทร์คิอใคร**
มนุษย์คนแรกที่เหยียบผิวดวงจันทร์คือใคร --118.172.245.209 13:24, 17 มกราคม 2553 (ICT)- นีล อาร์มสตรอง --Horus | พูดคุย 18:09, 17 มกราคม 2553 (ICT)

**การผ่าตัด(โรคหัวใจ)มีความเสี่ยงหรือไม่**
การผ่าตัดโรคหัวใจมีความเสี่ยงหรือไม่
--118.175.209.115 15:05, 27 มกราคม 2553 (ICT)
: การผ่าตัด การให้ยา และกระบวนการทางการแพทย์แทบทุกอย่างมีความเสี่ยงทั้งสิ้น --taweethaも 17:08, 28 มกราคม 2553 (ICT)

**ปลาการ์ตูนเป็นสัตว์ป่าคุ้มครองไหม    แล้วเลี้ยงได้รึเปล่า  แต่ก็เห็นคนเลี้ยงและเพาะกัน**
ปลาการ์ตูนเป็นสัตว์ป่าคุ้มครองไหม    แล้วเลี้ยงได้รึเปล่า  แต่ก็เห็นคนเลี้ยงและเพาะกันได้แล้ว
--61.7.183.230 20:08, 28 มกราคม 2553 (ICT)
: ไม่มีคำว่าปลาการ์ตูนใน รายชื่อสัตว์ป่าคุ้มครอง  --AU58AVGT4LK 16:44, 31 มกราคม 2553 (ICT)

**พลังงานทดแทนคืออะไร ได้แก่พลังงานอะไรบ้าง และพลังงานทดแทนในอนาคตที่สำคัญมีอะไรบ้าง **
พลังงานทดแทนคืออะไร ได้แก่พลังงานอะไรบ้าง และพลังงานทดแทนในอนาคตที่สำคัญมีอะไรบ้าง จงอธิบาย--125.26.165.144 11:42, 31 มกราคม 2553 (ICT)
: ตามวิกิลิงก์ กดไปดูได้เลยครับ --taweethaも 13:22, 3 มีนาคม 2553 (ICT)
ฉากกางเขนเฮริฟอร์ด

ฉากกางเขนเฮริฟอร์ด (Hereford Screen) เป็นฉากกางเขนที่ออกแบบโดยเซอร์จอร์จ กิลเบิร์ต สกอตต์และสร้างโดยบริษัทงานโลหะสคิดมอร์และบริษัทสำหรับมหาวิหารเฮริฟอร์ดในปี ค.ศ. 1862 ฉากกางเขนเฮริฟอร์ดเป็นงานศิลปะที่ทำด้วยเหล็กชิ้นสำคัญของศิลปะสมัยฟื้นฟูกอทิกของคริสต์ศตวรรษที่ 19 เมื่อเปิดแสดงครั้งแรกแก่สาธารณชนในงานแสดงมหกรรมนานาชาติ ค.ศ. 1862 ก็ได้รับการกล่าวขานว่าเป็นงานที่ "งานที่ใหญ่และยิ่งใหญ่ที่สุดของศิลปะสถาปัตยกรรมสมัยใหม่" ฉากมีน้ำหนักทั้งหมดกว่าแปดตัน วัสดุที่ใช้สร้างประกอบด้วยเหล็กดัด ทองเหลือง ทองแดง หินมีค่า และโมเสก ฉากรองรับประติมากรรมของพระเยซูและเทวดา ในปี ค.ศ. 1967 ฉากได้รับการถอดออกจากมหาวิหารเพราะเห็นกันว่าเป็นสิ่งที่ไม่เหมาะสมกับกาลเวลาสำหรับการตั้งอยู่ในคริสต์ศาสนสถาน พิพิธภัณฑ์วิกตอเรียและอัลเบิร์ตทำการซื้อในปี ค.ศ. 1984 แต่ฉากอยู่ในสภาพที่ทรุดโทรม ในปี ค.ศ. 2001 หลังจากการรณรงค์โดยพิพิธภัณฑ์ในการหาทุนซ่อมจำนวนมากที่สุดสำหรับงานอนุรักษ์ งานชิ้นเอกที่ได้รับการบูรณปฏิสังขรณ์ก็ได้นำมาติดตั้งอย่างเด่นเป็นสง่าหน้าประตูหลักของพิพิธภัณฑ์

**ดูเพิ่ม **
 ฉากกางเขน - มหาวิหารเฮริฟอร์ด 

**อ้างอิง**

**แหล่งข้อมูลอื่น**
 Cite web |publisher=Victoria and Albert Museum |url=http://www.vam.ac.uk/collections/metalwork/metalwork_stories/hereford/index.html |title=The Hereford Screen |work=Metalwork |access-date=2008-08-26 |url-status=dead |archive-url=https://web.archive.org/web/20080401101330/http://www.vam.ac.uk/collections/metalwork/metalwork_stories/hereford/index.html |archive-date=2008-04-01 |df=dmy-all
หมวดหมู่:ศิลปะคริสเตียน
หมวดหมู่:สถาปัตยกรรมคริสต์ศาสนสถาน
หมวดหมู่:งานสะสมของพิพิธภัณฑ์วิกตอเรียและแอลเบิร์ต
หมวดหมู่:งานศิลปกรรมโลหะ
หมวดหมู่:สถาปัตยกรรมฟื้นฟูกอทิก
หมวดหมู่:งานศิลปกรรมในคริสต์ทศวรรษ 1860
หมวดหมู่:งานศิลปกรรมในคริสต์ทศวรรษ 1860

หมวดหมู่:งานศิลปกรรมแบ่งตามคริสต์ทศวรรษ
หมวดหมู่:ผลงานในคริสต์ทศวรรษ 1860
คาเมรอน

คาเมรอน เป็นชื่อหรือนามสกุล อาจหมายถึง- เดวิด คาเมรอน นายกรัฐมนตรีสหราชอาณาจักร- เจมส์ คาเมรอน ผู้กำกับภาพยนตร์ชาวแคนาดา- คาเมรอน ดิแอซ นักแสดงอเมริกัน
หมวดหมู่:จอห์น ซิงเกิลทัน โคพลีย์

ไฟล์:Watsonandtheshark-original.jpg|thumb|160px |“วัตสันและปลาฉลาม” โดย จอห์น ซิงเกิลทัน โคพลีย์ ค.ศ. 1738 - ค.ศ. 1815, หอศิลป์แห่งชาติ, วอชิงตัน ดี.ซี.
หมวดหมู่:จิตรกรชาวอเมริกัน
หมวดหมู่:ภาพเขียนโดยจิตรกร
หมวดหมู่:หมวดหมู่ตั้งตามชื่อศิลปิน
ครอบครัวรูแล็ง

ครอบครัวรูแล็ง (la famille Roulin; The Roulin Family) เป็นชุดภาพเหมือนที่เขียนขึ้นระหว่างปี ค.ศ. 1888 ถึง ค.ศ. 1889 โดยฟินเซนต์ ฟัน โคค จิตรกรชาวดัตช์คนสำคัญในลัทธิประทับใจยุคหลัง 

**ที่มา**
โฌแซ็ฟ รูแล็งเกิดเมื่อวันที่ 4 เมษายน ค.ศ. 1841 ที่เมืองล็องแบ็สก์ ราว 60 กิโลเมตรทางตะวันออกของเมืองอาร์ล และเสียชีวิตในเดือนกันยายน ค.ศ. 1903 ที่เมืองมาร์แซย์ เมื่อวันที่ 31 สิงหาคม ค.ศ. 1868 โฌแซ็ฟแต่งงานกับโอกุสตีน-อาแล็กซ์ แปลีโก ซึ่งเกิดเมื่อวันที่ 9 ตุลาคม ค.ศ. 1851 และเสียชีวิตเมื่อวันที่ 5 เมษายน ค.ศ. 1930
โฌแซ็ฟและโอกุสตีน-อาแล็กซ์มีบุตรสามคน ได้แก่ อาร์ม็อง ลูกชายคนโตเกิดเมื่อวันที่ 5 พฤษภาคม ค.ศ. 1871 และเสียชีวิตเมื่อวันที่ 14 พฤศจิกายน ค.ศ. 1945 ฟัน โคควาดภาพเมื่ออาร์ม็องเมื่ออายุได้ 17 ปี ต่อมาอาร์ม็องก็ทำงานเป็นผู้ฝึกงานตีเหล็กอยู่ที่ล็องแบ็สก์ กามีย์ ลูกสาวคนโตเกิดเมื่อวันที่ 10 กรกฎาคม ค.ศ. 1877 และเสียชีวิตเมื่อวันที่ 4 มิถุนายน ค.ศ. 1922 และมาร์แซล เกิดเมื่อวันที่ 31 กรกฎาคม ค.ศ. 1888 และมีอายุเพียงสี่เดือนเมื่อฟัน โคคเขียนภาพเหมือนให้

**เบื้องหลัง**
จำนวนสมาชิกในครอบครัวรูแล็งพอ ๆ กับครอบครัวฟัน โคคเอง ลูแบงสันนิษฐานตามแนวจิตวิทยาว่าฟัน โคคอาจจะรับครอบครัวรูแล็งเหมือนตัวแทนเป็นครอบครัวของตน
พ่อที่ต้องกระเบียดกระเสียรเพื่อหาเงินมาเลี้ยงปากเลี้ยงท้องครอบครัว ขณะที่แม่ดูแลลูกอยู่ที่บ้าน ครอบครัวรูแล็งเป็นตัวอย่างของผู้ที่มาจาก ชนชั้นแรงงาน ของคริสต์ศตวรรษที่ 19 ของฝรั่งเศส

**สิงหาคม ค.ศ. 1888**
ฟัน โคคมีความตื้นตันกับการต้อนรับลูกสาวคนใหม่ที่เพิ่งเกิดของครอบครัวรูแล็ง และนั่งลงดื่มเหล้ากับโฌแซ็ฟ ต่อมาก็เริ่มเขียนภาพเหมือนของโฌแซ็ฟ แต่ก็ไม่แน่ใจในคุณภาพ ฟัน โคคจึงวาดเวอร์ชันที่สองที่มีขนาดเล็กกว่าที่เน้นศีรษะ เขาชอบเวอร์ชันที่สองมากกว่าเวอร์ชันแรก รวมทั้งภาพวาดลายเส้นด้วยปากกาและหมึกหลังจากก๊อบปี้งานแล้ว ให้กับเพื่อนจอห์น ปีเตอร์ รัสเซลล์ และส่งภาพไปให้เตโอน้องชาย เวอร์ชันแรกอยู่ที่อาร์ลมาจนถึงฤดูใบไม้ผลิ ค.ศ. 1889

**พฤศจิกายน/ธันวาคม ค.ศ. 1888**
ไฟล์:Paul Gauguin - Madame Roulin.jpg|thumb|ภาพเหมือนของมาดามรูแล็งโดยปอล โกแก็ง
เมื่อวันที่ 1 ธันวาคม ค.ศ. 1888 ฟินเซนต์เขียนจดหมายถึงเตโอว่า
ขนาดที่ให้ Toile de 15 คือขนาดประมาณ 65 x 54 เซนติเมตร ภาพทั้งชุดที่ว่าก็ได้แก่

**ธันวาคม ค.ศ. 1888 และต่อมา**
 อาร์ม็อง, กามีย์ และมาร์แซล รูแล็ง- โอกุสตีน-อาแล็กซ์, ผู้ขับกล่อมทารก- โฌแซ็ฟ รูแล็ง

**อ้างอิง**

**ดูเพิ่ม**
 ภาพเหมือนโดยฟินเซนต์ ฟัน โคค

**แหล่งข้อมูลอื่น**
  Pierre Michon, Vie de Joseph Roulin(fr)
หมวดหมู่:ฟินเซนต์ ฟัน โคค
หมวดหมู่:จิตรกรรมสีน้ำมัน
หมวดหมู่:จิตรกรรมลัทธิประทับใจยุคหลัง
หมวดหมู่:จิตรกรรมในคริสต์ทศวรรษ 1880
หมวดหมู่:ภาพเหมือน
หมวดหมู่:งานสะสมของพิพิธภัณฑ์วิจิตรศิลป์ (บอสตัน)
พิพิธภัณฑ์วิจิตรศิลป์ (บอสตัน)

พิพิธภัณฑ์วิจิตรศิลป์ (Museum of Fine Arts) พิพิธภัณฑ์วิจิตรศิลป์ที่ตั้งอยู่ที่บอสตันที่แมสซาชูเซตส์ในสหรัฐอเมริกาเป็นพิพิธภัณฑ์ที่ใหญ่ที่สุดในสหรัฐอเมริกาที่ดึงดูดผู้เข้าชมกว่าหนึ่งล้านคนต่อปี พิพิธภัณฑ์มีงานศิลปะกว่า 450,000 ชิ้น ซึ่งทำให้เป็นงานสะสมที่สำคัญที่สุดในทวีปอเมริกา พิพิธภัณฑ์ก่อตั้งขึ้นในปี ค.ศ. 1870 และที่ตั้งปัจจุบันตั้งมาตั้งแต่ ค.ศ. 1909 นอกจากการสะสมงานแล้วพิพิธภัณฑ์ยังคงมีความสัมพันธ์กับสถาบันศิลปะ, สถาบันแห่งพิพิธภัณฑ์วิจิตรศิลป์, บอสตัน และพิพิธภัณฑ์พี่น้อง, นะโงะยะ/พิพิธภัณฑ์วิจิตรศิลป์, บอสตันที่นะโงะยะในประเทศญี่ปุ่น


**ดูเพิ่ม**
 พิพิธภัณฑ์

**แหล่งข้อมูลอื่น**
  Museum of Fine Arts — The official web site
วิจิตรศิลป์บอสตัน
หมวดหมู่:สถานที่ท่องเที่ยวในสหรัฐ
เบนิกโน อากีโน

เบนิกโน อากีโน (Benigno Aquino) สามารถหมายถึง- เบนิกโน อากีโน ซีเนียร์ (ค.ศ. 1894—1947) อดีตวุฒิสมาชิก สมาชิกสภาผู้แทนราษฎร และรัฐมนตรีฟิลิปปินส์- เบนิกโน อากีโน จูเนียร์ (ค.ศ. 1932—1983) หรือ นินอย อากีโน  อดีตวุฒิสมาชิก ผู้นำฝ่ายค้านของฟิลิปปินส์ ผู้ถูกลอบสังหารในปี ค.ศ. 1983 เป็นสามีของนางคอราซอน อากีโน- เบนิกโน อากีโน ที่ 3 (ค.ศ. 1960—2021) หรือ นอยนอย อากีโน  อดีตวุฒิสมาชิก ประธานาธิบดี คนที่ 15 ของฟิลิปปินส์ 
หมวดหมู่:หน้าแก้ความกำกวมชื่อบุคคล
ฉายนันทน์ มโนมัยสันติภาพ

ฉายนันทน์ มโนมัยสันติภาพ หรือ แอม เกิดวันที่ 20 ตุลาคม พ.ศ. 2527 เป็นนักแสดง วีเจ ชาวไทย มีผลงานเด่นคือเรื่อง Me...Myself ขอให้รักจงเจริญ และ แฮปปี้เบิร์ธเดย์ โดยแสดงคู่กับ อนันดา เอเวอริ่งแฮม จบการศึกษา ปริญญาตรี คณะนิเทศศาสตร์ จุฬาลงกรณ์มหาวิทยาลัย เคยเป็นเชียร์ลีดเดอร์ในงานฟุตบอลประเพณีจุฬาฯ-ธรรมศาสตร์ ครั้งที่ 61 ก่อนจะเข้าสู่วงการบันเทิงด้วยการถ่ายแบบนิตยสาร โฆษณา วีเจ และแสดงภาพยนตร์  มีธุรกิจส่วนตัวโดยเปิดร้านเสื้อผ้า de Veen 

**ผลงาน**

**ภาพยนตร์**
หมากเตะรีเทิร์นส (พ.ศ. 2549) นักแสดงประกอบในฉากหนึ่ง โดยรับบทเป็น นางงามอาวี
*Me...Myself ขอให้รักจงเจริญ (พ.ศ. 2550) รับบท อุ้ม คู่กับ อนันดา เอเวอริ่งแฮม 
*อรหันต์ซัมเมอร์ (พ.ศ. 2551) รับบท น้ำใส
*แฮปปี้เบิร์ธเดย์ (พ.ศ. 2551) รับบท เภา คู่กับ อนันดา เอเวอริ่งแฮม 
*ชั่วฟ้าดินสลาย (พ.ศ. 2553) นักแสดงรับเชิญ

**ละครชุด**
ATM 2 คู่เว่อ..เออเร่อ..เออรัก (พ.ศ. 2557) รับบท พลอยดาว
*คำตอบสำหรับสวรรค์ (พ.ศ. 2562) ช่องวัน

**หนังสั้น**
 นับหนึ่งถึงชั้น 11 (พ.ศ. 2558) รับบท ชุติมา

**โฆษณา**
เพียวริคุ
*แอทแทค

**วีเจ**
วีเจ.ทางทรูมิวสิค คู่กับ ท็อป ณัฐเศรษฐ์ พูนทรัพย์มณี

**อ้างอิง**
หมวดหมู่:นักแสดงหญิงชาวไทย
หมวดหมู่:พิธีกรชาวไทย
หมวดหมู่:บุคคลจากโรงเรียนสามเสนวิทยาลัย
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
ประตูนรก (แก้ความกำกวม)

__NOTOC__
ประตูนรก อาจจะหมายถึง- เดอร์เวเซ (Derweze) - เหวก๊าซธรรมชาติที่เติร์กเมนิสถานที่เผาไหม้มาตั้งแต่ปี ค.ศ. 1971 จนชาวบ้านให้สมญาว่า "ประตูนรก"- ประตูนรก (Gates of Hell) - ประติมากรรมโดยออกุสต์ โรแดง - ประตูนรก (ภาพยนตร์) (Gate of Hell (film)) - ภาพยนตร์ญี่ปุ่นที่สร้างในปี ค.ศ. 1953 โดยผู้กำกับ Teinosuke Kinugasa- ประตูนรก (นวนิยาย) (The Gates of Hell (novel)) - นวนิยายในชุด Heroes in Hell โดย C. J. Cherryh และ Janet Morris
จักรพรรดิถังเหวินจง

สมเด็จพระจักรพรรดิถังเหวินจง (唐文宗) เป็นจักรพรรดิแห่งราชวงศ์ถัง พระองค์ครองราชย์ระหว่างปี ค.ศ. 827 ถึงปี ค.ศ. 840 จักรพรรดิเหวินจงเป็นพระราชโอรสองค์ที่สองของจักรพรรดิมู่จงและเป็นพระอนุชาของจักรพรรดิจิงจง

**พระราชประวัติ**
เจ้าชายหลี่หานประสูติเมื่อปลายปี ค.ศ. 809 ในรัชสมัยของจักรพรรดิถังเซี่ยนจง พระอัยกาของพระองค์ เจ้าชายหลี่โหยว พระราชบิดาของพระองค์ เป็นเจ้าชายแห่งสุยในรัชสมัยของจักรพรรดิเซี่ยนจง เจ้าชายหลี่โหยวถือเป็นรัชทายาทตามหลักการสืบราชบัลลังก์ของลัทธิขงจื๊อ เนื่องจากพระสนมกัวพระมารดาของพระองค์ (พระอัยยิกาของหลี่หาน) เป็นพระชายารัชทายาทในสมัยที่จักรพรรดิเซี่ยนจงเป็นรัชทายาท เจ้าชายหลี่โหยวไม่ได้รับการสถาปนาให้เป็นรัชทายาท แต่เป็นเจ้าชายหลี่หนิง พระเชษฐาต่างพระมารดาซึ่งประสูติจากพระสนมจี้ ได้รับสถาปนาให้เป็นรัชทายาทแทน หลังจากการสิ้นพระชนม์ของเจ้าชายรัชทายาทหลี่หนิงในปี ค.ศ. 811 เจ้าชายหลี่โหยว ซึ่งต่อมาเปลี่ยนพระนามเป็นหลี่เหิง จึงได้รับสถาปนาเป็นรัชทายาทในปี ค.ศ. 812 เจ้าชายหลี่หานเป็นพระราชโอรสองค์ที่สองของเจ้าชายรัชทายาทหลี่โหยว โดยประสูติหลังจากเจ้าชายหลี่จ้านซึ่งเป็นพระเชษฐาของพระองค์สี่เดือน พระมารดาของพระองค์คือพระสนมเซียวซึ่งเป็นพระสนมของเจ้าชายรัชทายาทหลี่โหยว
ในปี ค.ศ. 820 จักรพรรดิถังเซี่ยนจงสวรรคต และเจ้าชายรัชทายาทหลี่เหิงขึ้นครองราชย์เป็นจักรพรรดิถังมู่จง ในปี ค.ศ. 821 จักรพรรดิถังมู่จงได้สถาปนาพระอนุชาและพระโอรสเป็นจำนวนมากให้เป็นเจ้าชาย เจ้าชายหลี่หานจึงได้รับการสถาปนาเป็นเจ้าชายแห่งเจียง ในปี ค.ศ. 824 จักรพรรดิถังมู่จงสวรรคต และเจ้าชายรัชทายาทหลี่จ้านขึ้นครองราชย์เป็นจักรพรรดิถังจิงจง ประมาณปีใหม่ของปี ค.ศ. 827 จักรพรรดิถังจิงจงถูกลอบปลงพระชนม์โดยกลุ่มองครักษ์และขันที ซึ่งนำโดยขันทีหลิวเค่อหมิง (劉克明)

**อ้างอิง**

**การอ้างอิง**

**แหล่งที่มา**
 Liu Xu et al., Old Book of Tang, vol. 17, part 1, part 2.- Titsingh, Isaac, ed. (1834). Siyun-sai Rin-siyo/Hayashi Gahō, 1652, Nipon o daï itsi ran; ou,   Annales des empereurs du japon.  Paris: Oriental Translation Fund of Great Britain and Ireland. fr- Ouyang Xiu et al., New Book of Tang, vol. 8.- ซือหม่า กวาง et al., จือจื้อทงเจี้ยน, vols. 243, 244, 245, 246.
เหวินจง
840
ไฮโนซอรัส

ไฮโนซอรัส (อังกฤษ: Hainosaurus) เป็นสกุลของสัตว์เลื้อยคลานทะเลในวงศ์ Mosasauridae เคยได้รับการขนานว่าเป็นโมซาซอร์ที่ใหญ่ที่สุด โดยได้รับฉายาว่า "ที.เร็กซ์แห่งมหาสมุทร"
# ขนาดและลักษณะ
ตอนแรกประมาณการความยาวไว้ที่ 17 เมตร (54 ฟุต) ต่อมาในปี 1990 มีการปรับขนาดลดลงมาที่ 15 เมตร (49 ฟุต) แต่ต่อมา นักวิทยาศาสตร์ จอห์น ลินเกรน ได้ลดขนาดลงมาที่ 12.2 เมตร (40 ฟุต) (ปัจจุบัน โมซาซอร์ที่ใหญ่ที่สุดคือ ไทโลซอรัส ฮอฟมานี โดยมีความยาว 19 เมตร)
# พฤติกรรมและอาหาร
ไฮโนซอรัสเป็นหนึ่งในนักล่าในทะเลที่อยู่บนสุดในยุคครีเทเซียส มีคู่แข่งร่วมยุคอย่าง อีลาสโมซอรัส โดยมีการพบหลักฐานฟอสซิลรอยกัดของไฮโนซอรัสที่บริเวณหางและครีบของอีลาสโมซอรัส ไฮโนซอรัสเป็นกิ้งก่าทะเลในวงศ์ย่อยไทโลซอร์ (อังกฤษ: Tylosaurinae) ซึ่งเป็นกลุ่มกิ้งก่าทะเลตัวใหญ่ที่อยู่ในทุกทวีปของโลกยกเว้นในออสเตรเลียและอเมริกาใต้
แม้ว่าไฮโนซอรัสจะเป็นนักล่าในลำดับต้นๆ เหมือนกัน แต่ว่ายน้ำได้ไม่เร็วนัก โดยชอบว่ายน้ำช้าๆ อาศัยครีบช่วยผลักดัน และมีโครงสร้างร่างกายที่ช่วยให้ลอยตัวได้ดีในน้ำ มีการลดน้ำหนักตัวโดยมีขาหน้าและหลังที่มีขนาดเล็ก กระดูกเชิงกรานและกล้ามเนื้อออกเล็ก มีเนื้อกระดูกบางและอาจเต็มไปด้วยเซลล์ไขมันระหว่างที่มีชีวิตอยู่ ซึ่งช่วยในการลอยตัวเหมือนทุ่นลอยในน้ำ
# การล่าและเหยื่อ
ในเรื่องการกินก็ไม่ได้มีปัญหาโดยอาศัยขากรรไกรที่แข็งแรงพร้อมฟันแหลมคม กินแม้กระทั่งโมซาซอร์ด้วยกันเอง เต่า ฉลาม และปลาอื่นๆ และอาจรู้จักใช้วิธีแอบซุ่มในหินหรือสาหร่ายในยามล่าเหยื่อ ซึ่งอะไรก็ตามที่หากเข้าไปในปากของมันแล้วก็ยากที่จะรอด แต่มีบ้างเหมือนกันที่เจ้าโมซาซอร์เพลี่ยงพล้ำถูกฉลามกัด หรือลูกๆ ของมันต้องกลายเป็นเหยื่อของฉลามไปบ้างก็มี ตัวทารกของมันมีขนาดเท่ากับจระเข้ในปัจจุบัน

**อ้างอิง**
 BBC Sea monster facts
หมวดหมู่:สัตว์เลื้อยคลานที่อาศัยอยู่ในยุคไดโนเสาร์
หมวดหมู่:สัตว์เลื้อยคลานทะเล
วิกิพีเดีย:สภากาแฟ/อภิปราย/การเปลี่ยนสกินของวิกิพีเดีย

ในวิกิพีเดียภาษาอังกฤษดูเหมือนว่าจะเปลี่ยนเป็นสกินใหม่แล้ว  ไม่ทราบว่าทางวิกิพีเดียไทยจะมีการดำเนินการอย่างไรครับ --Horus | พูดคุย 19:57, 14 พฤษภาคม 2553 (ICT)
: คาดว่าเขาคงเปิดรับ feedback ต่อไปอีกระยะหนึ่งก่อน ถ้าพบว่าใช้งานได้ดีคงขยายต่อไปทุกโครงการ แต่ผมก็ยังสงสัยอยู่ว่าจะมีแผนดำเนินการกันอย่างไรบ้าง --taweethaも 00:00, 15 พฤษภาคม 2553 (ICT)
:: งั้นถ้ามีความคืบหน้าอะไรก็เพิ่มลงในหน้านี้นะครับ ไม่งั้นร้าง --Horus | พูดคุย 00:08, 15 พฤษภาคม 2553 (ICT)
:เราคงทำอะไรไม่ได้ครับและก็ไม่ต้องทำอะไรด้วย เพราะว่าเมื่อทางนั้นทดสอบจนเป็นที่พอใจแล้ว เมตาวิกิก็จะเปลี่ยนทั้งหมดเอง ดังนั้นไม่ต้องตื่นตูม --octahedron80 11:08, 15 พฤษภาคม 2553 (ICT)
::อาจจะต้องแจ้งคุณ Jutiphan เพิ่มเพราะสคริปต์กับบอตอาจได้รับผลกระทบ --octahedron80 16:38, 15 พฤษภาคม 2553 (ICT)
:ไม่อยากให้เปลี่ยนเลย ผมชอบแบบอันเดิมมากกว่านะ ดูคลาสสิกดี--Azoma  
พูดคุย 12:46, 15 พฤษภาคม 2553 (ICT)
::  ปัจจุบันยังเลือกใช้อันเดิมได้ครับ ลองดูดีๆ ครับ เขายังไม่ได้บังคับครับ --taweethaも 16:31, 15 พฤษภาคม 2553 (ICT)
::: ของเสนอความเห็นเพิ่มจากคุณ octahedron80 เล็กน้อยจริงๆ แล้วเราก็สามารถเปลี่ยนสกินได้เองในหน้าผู้ใช้นะครับ สมมติถ้าวิกิพีเดียไทยจะเปลี่ยนสกินจริงแล้วมีปัญหาเรื่องสคริปจัดให้ในสกินใหม่เนื่องจากยังไม่ได้มีการปรับปรุงให้เข้ากันกับสกินใหม่ เราสามารถตั้งค่าสกินให้เป็นแบบเดิมที่เราใช้ได้ครับ (ทดสอบแล้ว) --สุทธิพงษ์ พื้นแสน 15:49, 18 พฤษภาคม 2553 (ICT)
แล้วดวงตะวันก็ฉายแสง

แล้วดวงตะวันก็ฉายแสง (The Sun Also Rises) เป็นนวนิยายเรื่องเอกเรื่องแรกของเออร์เนสต์ เฮมิงเวย์ (21 กรกฎาคม พ.ศ. 2442 - 2 กรกฎาคม พ.ศ. 2504) ผู้ได้รับรางวัลโนเบลสาขาวรรณกรรม จัดพิมพ์ครั้งแรกในปี พ.ศ. 2469 มีเนื้อหาเกี่ยวกับผู้อพยพชาวอเมริกันและชาวอังกฤษที่อาศัยอยู่ในทวีปยุโรป ในยุค ค.ศ. 1920 ชื่อเรื่องของหนังสือเล่มนี้ซึ่งตั้งโดยเฮมิงเวย์ตามคำแนะนำของสำนักพิมพ์ นำมาจากพระธรรมปัญญาจารย์ 1:5 ที่มีเนื้อความว่าThe sun also ariseth, and the sun goeth down, and hasteth to his place where he arose. ซึ่งเป็นคัมภีร์ลำดับที่ 25 หรือ 21ของพระคริสตธรรมคัมภีร์ โดยก่อนหน้านี้เฮมิงเวย์ตั้งชื่อให้กับนวนิยายเรื่องนี้ว่า เฟียสตา (Fiesta) ซึ่งชื่อดังกล่าวได้นำไปใช้ในการจัดพิมพ์ในฉบับสหราชอาณาจักร และฉบับภาษาเยอรมัน ภาษารัสเซีย ภาษาอิตาลี และภาษาสเปนของนวนิยายเรื่องนี้

**เนื้อเรื่องย่อ**
เรื่องราวเริ่มกล่าวถึงนักเขียนชาวอเมริกัน ซึ่งมีชื่อว่า "แจ็ค บาร์นส์" ผู้ซึ่งอาศัยอยู่ในกรุงปารีสร่วมกับมิตรสหาย ในสมัยกลางยุค 20 และเดินทางไปชมการสู้วัวกระทิงที่สเปน เขาหลงรัก"เบรตต์ แอชลี" ทั้งที่จริงแล้วเธอค่อนข้างเป็นคนเจ้าชู้ รักง่ายหน่ายเร็ว เธอมีคู่หมั้นชื่อ"ไมค์" ทั้งยังมี"โคห์น"อดีตนักมวยชาวยิว และ"โรเมโร"มาธาดอร์ที่ต่างหลงรักเธอ แม้ว่าจะสร้างความเจ็บปวดใจให้ชายหลายคน แต่ก็ดูราวกับว่าทุกคนยังคงหลงในตัวเธออยู่ดี

**เบื้องหลัง**
ใน เดือนกรกฎาคม ค.ศ.1925 เฮมิงเวย์ได้เดินทางเยี่ยมชมเทศกาล ซานเฟมิน ในแปมป์โลนา ในสเปน ซึ่งเป็นเทศกาลที่สามของเขาเข้าเยี่ยมชม ก่อนที่จะได้แรงดลบันดาลใจในการเขียนเรื่อง "แล้วดวงตะวันก็ฉายแสง" ในเวลาต่อมา

**ประวัติการจัดพิมพ์**
นวนิยายเรื่อง แล้วดวงตะวันก็ฉายแสง ได้จัดพิมพ์ขึ้นเป็นโดยสำนักพิมพ์สคริบเนอร์ ในเดือนตุลาคม ค.ศ.1926 ฉบับจัดพิมพ์ครั้งแรกถูกจัดพิมพ์ขึ้นเป็นจำนวน 5,090 เล่ม ในจัดจำหน่ายในราคาเล่มละ 2 เหรียญดอลล่าร์สหรัฐ ในฉบับภาษาบริติชอิงลิชใช้ชื่อเรียกนวนิยายชุดนี้ว่า เฟียสตา 

**รูปแบบการเขียน**
แฮมมิงเวย์ในยามว่างในการเขียนเรื่อง แล้วดวงตะวันก็ฉายแสง ถือเป็นผลงานชิ้นหนึ่งที่สร้างชื่อเสียงให้แก่ตัวเขา โดยรูปแบบการเขียนมีอิทธิพลต่อการเขียนที่ฉีกแนวไปจากเดิม

**การตอบรับ**

**อ้างอิง**
cite book|last=Baker|first=Carlos|authorlink=Carlos Baker|title=Hemingway: The Writer as Artist|publisher=Princeton University Press|year=1972|edition=4th|note=1st ed. 1952|url=http://books.google.com/books?id=yP-cgVNr55wC&printsec=frontcover&dq=isbn:0691013055&cd=1#v=onepage&q=&f=false|isbn=0-691-01305-5|isbn=0-691-01305-5|ref = CITEREFBaker1972
*accessdate=- Donaldson, op cit, p 89
*cite book |title= Hemingway: A Life Without Consequences|url= https://archive.org/details/hemingwaylifewit00mell_0|last=Mellow |first=James R. |authorlink= |year=1992 |publisher=Houghton Mifflin|location=New York|isbn=0-395-37777-3 |page=|pages=|ref = CITEREFMellow1992
*cite book |title= Hemingway: A Biography|last=Meyers |first=Jeffrey |authorlink= |year=1985 |publisher=Macmillan|location=London|isbn=0-333-42126-4 |ref = CITEREFMeyers1985

**เชิงอรรถ**

**ดูเพิ่ม**
 เออร์เนสต์ เฮมิงเวย์- เฒ่าผจญทะเล

**แหล่งข้อมูลอื่น**
  Hemingway Archives, John F. Kennedy Library-  The Sun Also Rises: Bibliography date=2012-09-02 , Washington State University
หมวดหมู่:นวนิยาย
หมวดหมู่:งานเขียนของเออร์เนสต์ เฮมิงเวย์
หมวดหมู่:วรรณกรรมภาษาอังกฤษ
จูบ (คลิมท์)

จูบ (Der Kuss) หรือ คู่รัก (Das Liebespaar) เป็นจิตรกรรมสีน้ำมันปิดทองบนผ้าใบที่เขียนโดยกุสทัฟ คลิมท์ จิตรกรชาวออสเตรียในช่วง "ยุคทอง" และอาจจะถือว่าเป็นงานชิ้นสำคัญที่สุดของคลิมท์ ที่ปัจจุบันตั้งแสดงอยู่ที่หอศิลป์เบ็ลเวเดเรอแห่งออสเตรียที่เวียนนา ประเทศออสเตรีย
จูบ เป็นภาพคู่รักในสีทองหลากหลายที่ตกแต่งอย่างวิจิตรและเต็มไปด้วยสัญลักษณ์ต่างๆ กำลังจูบกันบนฉากหลังที่เป็นสำริด บุคคลสองคนในภาพอยู่ตรงมุมของลานดอกไม้ ชายใส่เสื้อสีพื้นเป็นลายสี่เหลี่ยมสวมมงกุฎที่เป็นเถาไม้เลื้อย สตรีสวมเสื้อผ้าสีสันจัดเป็นลายวงกลมและบนผมประดับแซมด้วยดอกไม้ ทั้งคู่ที่กอดกันล้อมรอบด้วยพื้นที่เป็นลายประสามเหลี่ยมเล็ก ๆ และลายก้นหอย ลักษณะการวางองค์ประกอบคล้ายคลึงกับในภาพ สดุดีเบทโฮเฟิน (Beethoven Frieze) และ Stoclet Frieze
ในภาพ จูบ คลิมท์เขียนภายชายและหญิงที่อยู่ในอ้อมกอดของกันและกัน ส่วนอื่น ๆ ของภาพละลายไปเป็นเพียงลวดลายอันเรืองรองที่แบนราบรอบตัวบุคคลทั้งสอง ลวดลายในภาพมีความสัมพันธ์โดยตรงกับลักษณะของนวศิลป์ และขบวนการศิลปหัตถกรรม และแสดงลักษณะอันตรงกันข้ามกับงานที่เป็นสามมิติของแอดการ์ เดอกา และศิลปินสมัยใหม่ของยุคเดียวกัน ภาพเขียนเช่นภาพ จูบ เป็นภาพที่วิวัฒนาการมาจากปรัชญา ยุคปลายศตวรรษ (Fin de siècle) เพราะเป็นภาพที่สะท้อนให้เห็นการใช้ชีวิตอันฟุ้งเฟ้อออกมาในภาพอันหวานฉ่ำและยั่วยวนอารมณ์
บางท่านก็กล่าวว่า ผู้ที่เป็นแบบในภาพคือตัวคลิมท์เองและเอมีเลีย ลูอีเซอ เฟลอเกอ เพื่อนผู้เป็นที่รัก 
ภาพ จูบ เป็นภาพของแสดงออกอย่างประณีตของคลิมท์ผู้เน้นความยั่วยวนทางอารมณ์ (eroticism) และการปลดปล่อยจากภายใน ภาพ จูบ เป็นภาพที่นอกแนวไปจากภาพอื่น ๆ ของคลิมท์ที่มักจะแสดงให้สตรีเป็นตัวแทนของ femme fatale

**อ้างอิง**


**ดูเพิ่ม**
 กุสทัฟ คลิมท์

**แหล่งข้อมูลอื่น**
  Gustav Klimt at the Österreichische Galerie Belvedere-  Der Kuss-  The Kiss at 100-  Google books search-  The Kiss Klimt Blog Broad collection of articles around The Kiss painting
หมวดหมู่:กุสทัฟ คลิมท์
หมวดหมู่:จิตรกรรมในคริสต์ทศวรรษ 1900
หมวดหมู่:จิตรกรรมในคริสต์ทศวรรษ 1900

หมวดหมู่:จิตรกรรมแบ่งตามคริสต์ทศวรรษ
หมวดหมู่:ผลงานในคริสต์ทศวรรษ 1900
หมวดหมู่:กุสทัฟ คลิมท์

ไฟล์:The Kiss - Gustav Klimt - Google Cultural Institute.jpg|thumb|160px |“จูบ” โดย กุสตาฟ คลิมต์ ค.ศ. 1907 - ค.ศ. 1908, หอศิลป์เบลเวเดียร์แห่งออสเตรีย, เวียนนา, ออสเตรีย
หมวดหมู่:จิตรกรชาวออสเตรีย
หมวดหมู่:ภาพเขียนโดยจิตรกร
หมวดหมู่:หมวดหมู่ตั้งตามชื่อศิลปิน
นักร้องคอนเสิร์ต (เอคินส์)

นักร้องคอนเสิร์ต (The Concert Singer) เป็นประติมากรรมที่สร้างโดยทอมัส เอคินส์ประติมากรคนสำคัญชาวอเมริกันที่ปัจจุบันตั้งแสดงอยู่ที่พิพิธภัณฑ์ศิลปะฟิลาเดลเฟีย, เพนซิลเวเนียในสหรัฐอเมริกา  
“นักร้องคอนเสิร์ต” เป็นภาพเหมือนของนักร้องเวดา คุค (ค.ศ. 1867-ค.ศ. 1937) ที่เขียนขึ้นระหว่างปี ค.ศ. 1890 ถึงปี ค.ศ. 1892 ภาพนี้เป็นภาพเหมือนเต็มตัวของสตรีภาพแรกที่เขียนโดยเอคินส์
“นักร้องคอนเสิร์ต” เป็นภาพเหมือนหนึ่งในชุดภาพเหมือนของชาวฟิลาเดลเฟียผู้มีชื่อเสียงในทางวิทยาศาสตร์และวัฒนธรรม โดยมีวัตถุประสงค์เพื่อที่จะใช้ในการแสดงนิทรรศการสำคัญ ภาพเขียนภาพนี้แสดงให้เห็นถึงความต้องการของเอคินส์ที่ต้องการที่จะบันทึกลักษณะภายนอกของบุคคลอย่างเที่ยงตรง และในขณะเดียวกันก็มี "คุณค่าทางประวัติศาสตร์"
เอคินส์วาดลายเส้น, เขียนงานจิตรกรรม หรือ สลักงานอย่างน้อยยี่สิบสองชิ้นที่เป็นทัศนศิลป์ที่เกี่ยวกับดนตรี ที่รวมทั้งภาพเหมือนของนักดนตรีและนักดนตรีวิทยา ที่ “นักร้องคอนเสิร์ต” ได้ชื่อว่าเป็นภาพที่ดีที่สุด 

**อ้างอิง**


**บรรณานุกรม**
 Adams, Henry. Eakins Revealed: The Secret Life of an American Artist. New York: Oxford University Press, 2005. ISBN 0-1951-5668-4- Bohan, Ruth. Looking Into Walt Whitman: American Art, 1850-1920. Penn State Press, 2006. ISBN 0271027029- Goodrich, Lloyd: Thomas Eakins. Harvard University Press, 1982. ISBN 0-674-88490-6- Homer, William Innes. Thomas Eakins: His Life and Art. Abbeville, 1992. ISBN 1-55859-281-4- Johns, Elizabeth. Thomas Eakins: The Heroism of Modern Life. Princeton University Press, 1983. ISBN 0-691-04022-2- Kirkpatrick, Sidney. The Revenge of Thomas Eakins. Yale University Press, 2006. ISBN 0300108559, ISBN 9780300108552- Sewell, Darrel. Thomas Eakins: Artist of Philadelphia. Philadelphia Museum of Art, 1982. ISBN 0-87633-047-2- Sewell, Darrel; et al. Thomas Eakins. Yale University Press, 2001. ISBN 0-87633-143-6
*Wilmerding, John. Thomas Eakins. Washington, DC: Smithsonian Institution Press, 1993. ISBN 1560983132

**ดูเพิ่ม**
 ทอมัส เอคินส์
หมวดหมู่:ทอมัส เอคินส์
หมวดหมู่:จิตรกรรมในคริสต์ทศวรรษ 1890
หมวดหมู่:ภาพเหมือน
หมวดหมู่:งานสะสมของพิพิธภัณฑ์ศิลปะฟิลาเดลเฟีย
หมวดหมู่:งานสะสมของพิพิธภัณฑ์ศิลปะฟิลาเดลเฟีย

ไฟล์:Concert singer.jpg|thumb|160px |“นักร้องคอนเสิร์ต” โดย ทอมัส เอียคินส์ ค.ศ. 1890 - ค.ศ. 1892, พิพิธภัณฑ์ศิลปะฟิลาเดลเฟีย, เพนซิลเวเนีย, สหรัฐอเมริกา
รวมงานสะสมของพิพิธภัณฑ์ศิลปะฟิลาเดลเฟียที่เมืองฟิลาเดลเฟียในสหรัฐอเมริกา 
ฟิลาเดลเฟีย
แพคิเซอฟาโลซอรัส

แพคิเซอฟาโลซอรัส (Pachycephalosaurus ˌpækɨˌsɛfələˈsɔrəs) เป็นไดโนเสาร์หัวแข็ง หรือแพคิเซอฟาโลซอร์ชนิดหนึ่ง ไดโนเสาร์ชนิดนี้มีหัวหนาถึง 25 เซนติเมตร ซึ่งน่าจะมีไว้ต่อสู้หรือป้องกันตัว ฟอสซิลของค้นพบที่รัฐไวโอมิง ในปี ค.ศ. 1931 โดยนักล่าฟอสซิลชื่อกิลมอร์ แพคิเซอฟาโลซอรัสอาศัยอยู่ในยุคครีเทเชียสตอนปลายเมื่อประมาณ 70-65 ล้านปีก่อน มีญาติอย่างพรีโนเซฟาลี และดราโกเร็กซ์

**หัวประหลาด**
แพคิเซอฟาโลซอรัสมีกระดูกส่วนหัวหนาถึง 25 เซนติเมตร หรือ 12 นิ้ว ส่วนคอต่อกับส่วนล่างของกะโหลก ไม่ใช่หลังหัวเหมือนกับสัตว์เลื้อยคลานทั่วไป เมื่อก้มหัวคอจะตรงเป็นแนวเดียวกับกระดูกสันหลัง ซึ่งเหมาะสำหรับรับแรงกระแทก ผู้เชี่ยวชาญคาดว่าน่าจะมีไว้ใช้เพื่อต่อสู้แย่งตัว หรือมีไว้ใช้เพื่อป้องกันตัวจากนักล่าเช่นไทแรนโนซอรัส 
แต่ บ็อบ เบ็กเกอร์ผู้เชี่ยวชาญด้านไดโนเสาร์โต้แย้งว่า กะโหลกของแพคิเซอฟาไม่แข็งพอที่จะใช้ต่อสู้ แต่ยังไม่มีผู้เชี่ยวชาญเชื่อเขา เนื่องจากสมองของแพคิเซอฟาโลซอรัสและไดโนเสาร์หัวแข็งมีขนาดเล็ก และถ้าสมองเล็กก็หมายถึงสมองจะได้รับการกระทบเทือนน้อยกว่าสมองใหญ่

**แหล่งข้อมูลอื่น**
  Pachycephalosaurus in the Dinodictionary date=2012-05-10 -  Pachycephalosaurus wyomingensis from National Geographic Online
หมวดหมู่:ไดโนเสาร์ในยุคครีเทเชียส
หมวดหมู่:ราชวงศ์อียิปต์

หมวดหมู่:พระมหากษัตริย์ตะวันออกกลาง
หมวดหมู่:ชาวอียิปต์
หมวดหมู่:ราชวงศ์แอฟริกา
หมวดหมู่:ราชวงศ์ตะวันออกกลาง
หมวดหมู่:ราชอาณาจักรอียิปต์